
Komiteen har bestått av : Steinar Tingstad, Torbjørn Leirset, Kristian Skrove, Arnstein Rotmo,
                                         Snorre Løvstad, Marius Tingstad , Erlend Bakkan og Stig Selseth.

Vi holder på å legge en spesiell vinter bak oss. Snøen kom tidlig i desember,og lysløypa ble sporsatt 6 des.,og vi hadde flotte forhold fram til jul.Ravlorunden ble sporsatt 9 des.
Skiføret kom tilbake i uke 2 på nyåret,og det varte fram til like før AG-rennet,
da det satte inn med en lang mildværsperiode.Nå i mars har det vært litt begge deler,
men gjennomgående har det vært lite snø.
 
Barmarksarbeidene startet sist i aug.,og fortsatte hver torsdag fram til snøen kom.
Følgende er utført:
Komplettering av duklegging og pukking i deler av lysløypa.
Ryddet rammel og rot rundt skihytta,smørebod og stadion.
Pukking og barklegging rundt skihytta.
Laget ny pakketrommel til scooter/ATV.
I tillegg er det lagt ned noe arbeid på AG-traseen,da i all hovedsak buskasrydding.

Etter at skisesongen kom i gang er følgende utført:
Daglig prep.av lysløypa og Ravlorunden.
Prep. av traseene til LAG-rennet,Vinnesprint,Skiskole og klubbkaruseller.
AG-traseen har også vært hyppig preppet,og har blitt flittig brukt.
Vinterens nedtur kom derfor da traseen regnet bort 3 dager før arrangementet.
Ekstra synd da vi nesten var alene om arrangement i kretsen denne helga.
Hadde derfor sett for oss bra deltagelse,men vi prøver igjen neste år.

Planlagt neste sesong:
Ønske om beitpusser til ATV,dette for traserydding i sommersesongen.
Fortsette duk-og pukklegging.
Forbedre AG-traseen,bl.a.bru over bekk før Ravlomyra..

Avslutningsvis må vi si at det har vært en av og på sesong,men løypene har blitt flittig brukt.
Synes likevel det burde vært arrangert flere klubbrenn,kanskje allerede før jul.Sesongene er mye godt korte og ustadige,så vi må reagere når forholdene ligger til rette.
Vi hadde blant annet 3 uker med flotte forhold i desember,da det heller ikke kolliderer med Verdalskaruseller. Desember og januar er tross alt de beste lysløpemånedene.





For løype-og anleggskomiteen
Stig Selseth







 









